Սամսոն Քառյան

Սամսոն Մանթաշի Քառյան (), հայ պատմաբան։ Պատմական գիտությունների դոկտոր 2003, պրոֆեսոր (2010)

Կենսագրություն 
Սամսոն Քառյանը ծնվել է 1938 թվականի ապրիլի 15-ին, Հայաստանի Լոռու մարզի Ահնիձոր գյուղում (նախկին Թումանյանի շրջանում)։ 1959 թվականին ավարտել է Ստեփանավանի Զոովետ տեխնիկումը և ստացել զոոտեխնիկի մասնագիտություն։ 1967 թվականին ավարտել է Երևանի պետական համալսարանի պատմության ֆակուլտետը և ստացել պատմաբանի որակավորում։ 1959 թվականին աշխատել է որպես զոոտեխնիկ Ծաղկաշատի կոլտնտեսությունում։ 1959-1962 թվականներին ծառայել է խորհրդային բանակում (ավագ լեյտենանտ)։ 1966-1967 թվականներին եղել է ՀԼԿԵՄ Կենտկոմի «Սովորող երիտասարդության» բաժնի հրահանգիչ, 1967-1972 թվականներին՝ ՀԿԿ Կիրովականի քաղկոմի կազմբաժնի հրահանգիչ, 1972-1990 թվականներին`ժողովրդական վերահսկողության Կիրովականի քաղկոմի նախագահ, 1993 թվականի մայիսից մինչև 2010 թվականի փետրվարը՝ Վանաձորի պետական համալսարան պատմության ամբիոնի վարիչ, 2010 թվականից՝ պատմության ամբիոնի պրոֆեսոր։

Աշխատությունները վերաբերում են Հայաստանի (1918-1920) միջազգային դրության ու արտաքին քաղաքականության հարցերին։

Ընտանիք 
Ամուսնացած է եղել, ունեցել է երեք զավակ՝ 2 դուստր և որդի։

Երկեր 
 Հետք։ Սամսոն Քառյան, «Գիտություն Հրատարակչություն», 2014։
 Նախիջևան։ Դարերի խորքից մինչև մեր օրերը (պատմական ակնարկներ)։ Քառյան Սամսոն Մանթաշի, Ղարագյոզյան Արմինե, Պետրոսյան Ս, Այվազյան Արգամ Արարատի, Երկրորդ լրացված և բարեփոխված հրատարակություն, Երևան, «Նոյան Տապան», 2011։
 Նախիջևան (Դարերի խորքից մինչև 1917 թվական)։ Քառյան Սամսոն Մանթաշի, Վանաձորի Հովհաննես Թումանյանի անվան պետական մանկավարժական ինստիտուտ, Երևան, Հեղ. հրատարակչություն, 2010։
 Հովհաննես Թումանյանը և հայ ժողովրդի ողբերգությունը։ Քառյան Սամսոն Մանթաշի, Մութաֆյան Լևոն Գրիգորի, Սարինյան Սերգեյ Ներսեսի, Երևան, «Լուսակն», 2008։
 Հրանտ Մաթևոսյանի «Ահնիձոր» ակնարկի քննարկումները և արձագանքները (Փաստաթղթեր և նյութեր)։ Քառյան Սամսոն Մանթաշի, Երևան, «Գիտություն», 2007։
 Լոռեցիները Հայրենական մեծ պատերազմում (1941-1945)։ Քառյան Սամսոն Մանթաշի, Աղաջանյան Սամվել, Վանաձոր։ «Գիտություն», 2006։
 Հայաստանի միջազգային դրությունը և արտաքին քաղաքականությունը 1918-1923 թվականներին։ Ուսումնական ձեռնարկ բուհերի համար։ Քառյան Սամսոն Մանթաշի, Զոհրաբյան Էդիկ, Արտեմի, Պետական մանկավարժական ինստիտուտ, Հովհ. Թումանյանի անվան Պատմության ամբիոն, Երևա, ՀՀ ԳԱԱ «Գիտություն», 2005։
 Հայաստանի Առաջին Հանրապետության պատմության պատմագրություն։ Քառյան Սամսոն Մանթաշի, Ավետիսյան Հրանտ Ալեքսանի, Երևան, ՀՀ ԳԱԱ «Գիտություն», 2003։
 Իմ Սարոյանը։ Հուշեր Սարոյան. մասունքներով։ Քառյան Սամսոն Մանթաշի, Երևան։ «Ոսկան Երևանցի», 2002։
 Պատմագիտական հետազոտություններ (գիտական հոդվածների ժողովածու) / Научноисторические исследования (сборник научных статей): Խաչատրյան Սամսոն, Քառյան Սամսոն Մանթաշի, Հայաստանի Հանրապետության ԳԱԱ պատմության ինստիտուտ, Հովհաննես Թումանյանի անվան Վանաձորի պետական մանկավարժական ինստիտուտի պատմության ամբիոն, Վանաձոր, «Վանատուր», 2001։

Ծանոթագրություններ 

Հայ պատմաբաններ
Պատմական գիտությունների դոկտորներ
Հայ պրոֆեսորներ
ԵՊՀ շրջանավարտներ